ຕະຫຼາດຮຸ້ນຂອງເອເຊຍ ປັ່ນປ່ວນ ຍ້ອນສາຍສຳພັນລະຫວ່າງ ສະຫະລັດ ກັບ ຈີນ ຊຸດໂຊມລົງ
ຄຳແມ່ນຂາຍກັນຢູ່ໃນລາຄາ 1,931.10 ໂດລາຕໍ່ອອນສ໌ຊຶ່ງສູງເປັນປະຫວັດການ ໃນຂະນະທີ່ຫຼັງຈາກກົງສຸນສະຫະລັດ ໃນເມືອງເຊັງດູຂອງຈີນ ໄດ້ຖືກບັງຄັບໃຫ້ປິດໃນການຕອບໂຕ້ໂດຍປັກກິ່ງ
ສາຍສຳພັນລະຫວ່າງ ສະຫະລັດ ກັບ ຈີນ ທີ່ນັບມື້ນັບຊຸດໂຊມລົງ ໄດ້ເຮັດໃຫ້ຕະຫຼາດຮຸ້ນຂອງເອເຊຍຕົກຢູ່ໃນສະພາບປັ່ນປ່ວນ ແລະສົ່ງຜົນໃຫ້ລາຄາຄຳສູງຂຶ້ນເປັນປະຫວັດການໃນວັນຈັນມື້ນີ້ ດັດຊະນີຮຸ້ນ ນິກເກອິ ໃນ ໂຕກຽວ ໄດ້ຕົກລົງໃນອັດຕາ 0 5 ເປີເຊັນ ເມື່ອຕອນກະດິ່ງດັງຂຶ້ນເປັນສັນຍານເຖິງການປິດຕະຫຼາດຮຸ້ນ ດັດຊະນີຮຸ້ນ ແຮງ ເຊັງ ໃນຮົງກົງ ໄດ້ຕົກລາຄາໃນອັດຕາ 0 1 ເປີເຊັນ ໃນຂະນະທີ່ດັດຊະນີຮຸ້ນຂອງຊຽງໄຮ ກໍໄດ້ປ່ຽນແປງເລັກນ້ອຍ ດັດຊະນີຮຸ້ນ S&P/ASX ຂອງຊິດນີ ໄດ້ຫລຸດຕ່ຳກວ່າ 0 1 ເປີເຊັນ ສ່ວນດັດຊະນີຮຸ້ນ KOSPI ໃນໂຊລ ແມ່ນສູງຂຶ້ນ 1 1 ເປີເຊັນ ແລະດັດຊະນີຮຸ້ນ TSEC ໃນ ໄທເປ ພຸ່ງຂຶ້ນ 2 3 ເປີເຊັນ ແລະດັດຊະນີຮຸ້ນ Sensex ໃນມຸມໄບ ແມ່ນຕົກຕ່ຳກວ່າ 0 3 ເປີເຊັນ ໃນຕອນບ່າຍຂອງການຊື້ຂາຍ ຄຳແມ່ນຂາຍກັນຢູ່ໃນລາຄາ 1,931 10 ໂດລາຕໍ່ອອນສ໌ຊຶ່ງສູງເປັນປະຫວັດການ ໃນຂະນະທີ່ຫຼັງຈາກກົງສຸນສະຫະລັດ ໃນເມືອງເຊັງດູຂອງຈີນ ໄດ້ຖືກບັງຄັບໃຫ້ປິດໃນການຕອບໂຕ້ໂດຍປັກກິ່ງ ສຳລັບການສັ່ງໃຫ້ປິດກົງສຸນຂອງຕົນຢູ່ໃນນະຄອນຮິວສຕັນລັດເທັກຊັສ ເມື່ອອາທິດແລ້ວນີ້ ໃນການຄ້າຂາຍນໍ້າມັນ, ນໍ້າມັນດິບຂອງ ສະຫະລັດ ໄດ້ຖືກຂາຍ 41 4 ໂດລາຕໍ່ຖັງ, ເຊິ່ງ ຫຼຸດລົງ 0 3 ເປີເຊັນ ແລະ ນໍ້າມັນດິບ ເບຣັ້ນ ໄດ້ຂາຍຢູ່ທີ່ 43 17 ໂດລາຕໍ່ຖັງ, ເຊິ່ງຫຼຸດລົງ 0 3 ເປີເຊັນເຊັ່ນກັນ ທັງໝົດສາມດັດສະນີທີ່ສຳຄັນຂອງ ສະຫະລັດ ແມ່ນມີແນວໂນ້ມທີ່ເປັນແງ່ບວກ ໃນການຄ້າຂາຍໃນອະນາຄົດໃນວັນຈັນມື້ນີ້ ອ່ານຂ່າວນີ້ຕື່ມ ເປັນພາສາອັງກິດ